LARS ENARSONIN RAAMATUNOPETUSTA
JERUSALEMIN MUUREILLA
SANOMA KESTÄVÄISYYDESTÄ
Shalom. Tervetuloa Jerusalemin muureilla -ohjelmaan!
Puhun kestävyydestä. Tämä on valtavan tärkeä sanoma.
Toivon, että kuuntelet ja otat selville mitä Raamattu sanoo siitä.
Tässä on kysymys lopun ajasta. Aloitan lukemalla -
Matteuksen luvusta 24 tutut sanat.
Opetuslapset kysyvät, mikä on Messiaan tulon ja lopun ajan merkki.
Jae 3: "Ja kun hän istui Öljymäellä, tulivat opetuslapset erikseen -
hänen tykönsä ja sanoivat: 'Sano meille milloin se tapahtuu'."
Kyse oli temppelin tuhoutumisesta. "Ja mikä on sinun tulemuksesi -
ja maailman lopun merkki?"
Tätä odotamme edelleen.
Temppeli on jo tuhottu ja kysymyksen toinen osa oli: -
"Mikä on tulemuksesi ja maailman lopun merkki?" Jeesus vastasi -
ja sanoi heille jakeessa 4: "Katsokaa ettei kukaan teitä eksytä."
Ensimmäinen merkki ajan lopusta ja Jeesuksen tulemuksesta on se, -
että viimeisinä aikoina tulee eksytys.
Monet luopuvat uskosta. Tulee tapahtumaan suuri eksytys.
Siksi ystävät on todella tärkeää, että tutkimme Jumalan sanaa.
Se on ainoa toivomme tänä viimeisenä aikana.
Meidän on otettava selville mitä Jumala on sanonut, jotta totuus -
voi johtaa meitä sen hämmennyksen keskellä, mikä tulee vallitsemaan.
Jae 5: "Sillä monta tulee minun nimessäni sanoen: -
'Minä olen Kristus', ja he eksyttävät monta."
En usko, että harhaan johtajat väittävät olevansa Messias, -
vaan he tulevat Jeesuksen nimessä. "He tulevat nimessäni."
He sanovat, että Jeesus, Messias on lähettänyt heidät.
He tunnustavat Jeesuksen Messiaaksi, -
mutta he eksyttävät hyvin monia. Raamattu varoittaa siitä usein.
Myös Paavali varoittaa, että on tuleva voimakas eksytys.
Monta tulee ja he eksyttävät monta. Emme tahdo olla yksi monista, -
vaan niitä, jotka väistämme eksytyksen lukemalla Jumalan sanaa.
Jae 6: "Ja te saatte kuulla sotien melskettä ja sanomia sodista."
Tulee paljon sotia, väkivaltaa, levottomuuksia eri puolille maailmaa.
"...katsokaa, ettette peljästy. Sillä näin täytyy tapahtua, -
mutta tämä ei ole vielä loppu." Jeesus ei vielä ole tullut takaisin
"Sillä kansa nousee kansaa vastaan ja valtakunta valtakuntaa vastaan.
Nälänhätää ja maanjäristyksiä tulee monin paikoin." - Vaikeita aikoja.
"Mutta kaikki tämä on synnytystuskien alkua.
Silloin teidät annetaan vaivaan, ja teitä tapetaan ja te joudutte -
kaikkien kansojen vihattavaksi minun nimeni tähden."
Onko meillä takeita siitä, että välttyisimme, pääsisimme pakoon -
vainolta ja vihalta Jeesuksen nimen tähden? Ei ole.
Tärkeintä on, että olet valmistautunut siihen, mitä on edessä.
Tulee vainoa ja kuolemaa. Meidän oltava valmistautuneita ja valmiita -
käymään tulossa olevien vaikeitten aikojen läpi.
Meidän on oltava uskollisia ja valmiita Messiaan tulolle.
Meitä pahoinpidellään ja tapetaan Hänen nimensä tähden.
"Ja silloin monet lankeavat pois."
Yhä useampia lankeaa, ei vain eksytyksen vaan vainon takia.
"Ja silloin monet lankeavat pois, -
ja he antavat toisensa alttiiksi ja vihaavat toinen toistaan."
Varma merkki Jumalan sanasta luopu- misesta on, että rakkaus kylmenee.
Jae 11: "Ja monta väärää profeettaa nousee, ja he eksyttävät monta."
Näemme, että sana "monta" on tässä jo viidennen kerran.
Monet lankeavat pois...monta väärää profeettaa...he eksyttävät monta.
"Ja sentähden, että laittomuus pääsee valtaan, -
kylmenee useimpien rakkaus."
Tämä johtaa todella vaikeisiin aikoihin. Paavali varoittaa tästä -
2. Timoteus kirjeen 3:ssa luvussa, että ihmiset tulevat olemaan -
rakkaudettomia, itsekkäitä. Tulee yhä vaikeammaksi kestää -
vainoa, pettämistä, sotaa ja kulkutauteja.
Pahinta on, että ihmiset tulevat vihaamaan toinen toistaan.
He ovat rakkaudettomia, puhuvat pahaa toisistaan, pettävät toisensa.
Sitä on kaikkein vaikein kestää.
Jae 13. "Mutta joka vahvana pysyy loppuun asti, se pelastuu."
Se, joka kulkee kestävänä kaikkien näiden vaikeuksien läpi, pelastuu.
Kuinka meistä tulee kestäviä?
Pitämällä lujasti kiinni Jumalan Sanasta!
Luemme Room. 15:4.
Paavali sanoo siinä näin: -
"Sillä kaikki, mikä ennen on kirjoitettu."
Siinä ei tarkoiteta Uutta testamenttia eli Apostolisia kirjoituksia.
Sanaa "Uusi testamentti" ei mainita koskaan Raamatussa.
Termi tuli kauan Raamatun kirjoittamisen jälkeen.
Paavali ei siis viittaa tässä Uuteen Testamenttiin -
vaan profeetallisiin kirjoituksiin, -
joita kutsutaan Vanhaksi testamentiksi.
Monet kristityt halveksivat sitä eivätkä ymmärrä, miksi lukea sitä, -
koska elämme uudessa liitossa. Mutta Paavali sanoo: -
"Kaikki, mikä on kirjoitettu [ennen Uutta testamenttia] -
on kirjoitettu meille opiksi, että meillä kärsivällisyyden -
ja Raamatun lohdutuksen kautta olisi toivo."
Jeesus sanoo, että se joka kestää loppuun asti, pelastuu.
Kuinka voimme kestää? Tutkimalla kirjoituksia.
Se antaa meille voiman kulkea edessä olevien vaikeiden aikojen läpi.
Kirjoitusten antaman rohkaisun kautta voimme säilyttää toivon -
loppuun saakka huolimatta -
vainoista, kärsimyksistä, petoksesta ja harhaopeista.
Tulemme kokemaan kaikkea tätä ja siksi tarvitsemme Raamattua!
Se, joka kestää loppuun asti, pelastuu.
Jeesus antaa vertauksen luvussa 25.
Se on vertaus kymmenestä neitsyestä.
Minulla ei ole aikaa selittää sitä yksityiskohtaisesti.
Mutta Sana on jalkaimme lamppu ja valo tiellämme.
Tyhmien lamppu sammui. Heillä ei ollut tarpeeksi Sanan valoa, -
joka johtaisi heitä synkän ja pimeän yön halki.
Matteuksen 25. luvun 5:ssä jakeessa lukee: -
"Yljän viipyessä tuli heille kaikille uni, ja he nukkuivat."
Viidellä heistä oli tarpeeksi tietoa kirjoituksista ollakseen -
tarpeeksi viisaita elääkseen sanan mukaista elämää.
Herätessään he olivat valmiita, kun kuului huuto: "Nyt ylkä tulee!"
Viisi heistä oli tyhmää. Heillä ei ollut tarpeeksi öljyä, -
Jumalan Hengen ilmoitusta, -
voidakseen elää kuuliaisina kirjoituksille.
Heidän lamppunsa sammuivat. Näemme, että ylkä viipyi.
Yljän viipyessä vaatii kestävyyttä -
loppuun asti, jotta olisimme valmiita silloin kun Messias tulee.
Tahdon varoittaa teitä mitä vakavimmin: -
Älä usko helppoon pakotiehen kaikista lopun ajan ongelmista.
Se on tuudittanut monet uneen.
Pääsemme pois, vältymme kaikesta vaikeasta ja kärsimyksistä, -
vainosta ja vaikeuksista. Kirjoituksissa ei sanota niin.
En mene yksityiskohtiin siitä, milloin tempaus tapahtuu jne.
Yleisten periaatteiden tunteminen riittää.
Ylöstempauksen ajoituksesta on erilaisia käsityksiä, -
mutta meitä kehotetaan selkeästi kestäväisyyteen, -
jotta voisimme käydä vaikeat lopunajat läpi.
Emme voi olla ottamatta niitä huomioon.
Mennään Ilmestyskirjan 3. lukuun. Luemme mitä Mestari sanoo -
siellä Filadelfian seurakunnalle. Jakeesta 8: -
"Minä tiedän sinun tekosi. Katso, minä olen avannut sinun eteesi oven -
eikä kukaan voi sitä sulkea; sillä tosin on sinun voimasi vähäinen, -
mutta sinä olet ottanut vaarin minun sanastani etkä ole minun -
nimeäni kieltänyt."
Tässä ovat nuo kaksi tärkeää asiaa lopun aikana: -
Pitää kiinni Jumalan sanasta ja olla kieltämättä Jeesuksen nimeä: -
Hän on ainoa, joka voi pelastaa meidät.
Muuta nimeä ei ole annettu, -
jonka kautta voi pelastua kuin nimi Jeesus, Jeshua.
Sitten tulee jae 10, joka on todella tärkeä. Jeesus sanoo: -
"Koska sinä olet ottanut minun kärsivällisyyteni sanasta vaarin..."
Jeesus toistaa opetuksessaan kerta kerran jälkeen, että se, -
joka kestää loppuun asti, pelastuu.
Tuo aihe tulee toistuvasti esiin, ei vain Matteuksen 24. luvussa, -
vaan muuallakin. Jeesus toistaa tätä Filadelfian seurakunnalle.
Hän kehottaa heitä olemaan kestäviä loppuun asti.
Filadelfian seurakunta oli ottanut sanasta vaarin.
He eivät vain uskoneet Messiaaseen, vaan pitivät kiinni Jumalan sanasta.
Siksi Hän kiittää heitä: "Koska olet ottanut vaarin kehotuksestani -
kestävyyteen." (Ruots. käännös.) Kaikki ei tule olemaan helppoa -
helppoa kunnes meidät yhtäkkiä tem- mataan ylös ennen vaikeita aikoja.
"Koska olet ottanut vaarin kehotuksestani kestävyyteen, -
myös otan sinusta vaarin ja pelastan sinut koetuksen hetkestä -
joka on tuleva yli koko maanpiirin koettelemaan niitä, -
jotka maan päällä asuvat."
Siis viimeisinä aikoina tulee koetuksen ajat. Jos olemme ottaneet -
vaarin käskystä kestävyyteen pitämällä kiinni Jumalan sanasta, -
joka tulee kantamaan meidät vaikeiden aikojen läpi, -
niin Herra on luvannut varjella meidät -
ei koetuksen hetkestä vaan koetuksen keskellä.
Kreikaksi se tarkoittaa, ettei meitä oteta pois koetuksesta, vaan -
tulemme aivan kuin tunnelista, koetuksen läpi toiselle puolelle.
Selviämme koetuksesta käymällä sen läpi.
Vuorisaarna päättyy kertomukseen viisaista ja tyhmistä.
Viisaat rakensivat talonsa kalliolle -
kuuntelemalla mitä Jumala on sanassaan sanonut.
He tottelivat rakentamalla elämänsä sanan lujalle kalliolle.
Kun tulvat nousivat, kun tuulet puhalsivat, -
kun vaikeudet tulivat, talo seisoi paikoillaan koetusten keskellä.
Luetaan tästä Matteuksen luvusta seitsemän, niin näemme -
asian todella selvästi.
Matteus luku 7:27. Luetaan jakeesta 22.
"Moni sanoo minulle sinä päivänä: 'Herra, Herra, emmekö me -
sinun nimesi kautta ennustaneet ja sinun nimesi kautta ajaneet ulos -
riivaajia ja sinun nimesi kautta tehneet monta voimallista tekoa?'"
Ihmiset etsivät merkkejä, voimatekoja, voimaa ajaa ulos riivaajia.
Se ei ole väärin, mutta se ei ole takuu siitä, että elämme oikein.
Ainoa takuu on, että tottelemme Jumalan sanaa. Mestari varoittaa: -
"Monet sanovat, että olemme tehneet voimatekoja, saarnanneet, -
nähneet merkkejä ja ihmeitä."
"Ja silloin minä lausun heille julki: 'Minä en ole koskaan teitä tuntenut.'
Miksi? Siksi, etteivät he koskaan viettäneet Herran kanssa aikaa -
sanassa ja rukouksessa.
He eivät olleet koskaan tunteneet Herraa. Hän sanoo: "En tunne teitä, -
sillä ette koskaan antaneet aikaa sanani tutkimiseen.
Menkää pois edestäni, te laittomuuden tekijät."
Teette sellaista, mikä on vastoin sanaani, lakejani ja käskyjäni.
"Sentähden on jokainen, joka kuulee nämä minun sanani ja tekee -
niiden mukaan, on verrattava ymmärtäväiseen mieheen, -
joka huoneensa kalliolle rakensi."
"Rankkasade lankesi." Tulee koetuksen hetki.
Meidän ei tarvitse miettiä erilaisia teologisia käsityksiä asiasta.
Jumalan sanan opetus riittää.
Kun myrskyt kohtaavat niitä, -
jotka ovat rakentaneet elämänsä Sanalle, he käyvät niiden läpi.
"Rankkasade lankesi ja virrat tulvivat ja tuulet puhalsivat ja -
syöksyivät sitä huonetta vastaan, mutta se ei sortunut, -
sillä se oli kalliolle perustettu.
Mutta joka kuulee minun sanani eikä tee niiden mukaan, -
on verrattava tyhmään mieheen, joka huoneensa hiekalle rakensi.
Rankkasade lankesi, virrat tulvivat, tuulet puhalsivat."
Tässä on yhteenveto vaikeuksista, joita olemme katsoneet luvussa 24.
Vainoa, petosta, -
lähimpien ilmiantamista.
Nuo vaikeudet kohtaavat meitä kaikkia.
Ne, jotka eivät ole rakentaneet elämäänsä Jumalan sanalle.
"...tuulet puhalsivat ja syöksähtivät sitä huonetta vastaan, -
ja se sortui, ja sen sortuminen oli suuri."
Siksi lopun aikana meidän on pidettävä lujasti kiinni sanasta.
Filadelfian seurakunta oli ottanut vaarin kehotuksesta kestävyyteen.
Siksi Jeesus lupasi varjella heidät -
koetusten myrskyn läpi, joka tulee lopun aikana -
koettelemaan kaikkia ihmisiä.
Miksi jotkut sanovat tuon jakeen tarkoittavan, -
että meidät pelastetaan eikä meidän tarvitse käydä koetusten läpi?
Mihin sitten tarvitsemme kärsivällisyyttä ellei koetuksia varten?
Kehotus kestävyyteen on siksi, että selviytyisimme vaikean ajan läpi.
Monet eivät tahdo kuulla tästä. He tahtovat imeä sokeripalaa: -
"Jumala ei tule koskaan sallimaan meille kärsimyksiä tai vaikeuksia.
Meidät temmataan ylös ennen kärsimysten ja koetusten alkamista."
Jumalan sanassa ei sanota näin.
Raamattu kehottaa meitä selvästi kestävyyteen.
Meidän on vahvistuttava Jumalan sanan tuntemisen kautta.
Meidän on oltava kuuliaisia Jumalan sanalle -
voidaksemme kestää lopun ajassa.
Meidän on elettävä Jumalan sanan mukaan. Siksi meidän on ensiksi -
luettava Sanaa voidaksemme toimia sen mukaan.
Ei ole mitään takeita, että vältymme vainolta, tulemasta tapetuiksi -
uskomme tähden. Tätä tapahtuu monissa osissa maailmaa.
Lähi-idässä, Irakissa, Syyriassa kristittyjä tapetaan uskonsa tähden.
Sanomme, ettei meidän Skandina- viassa tarvitse kokea sellaista.
Meidät on luvattu temmata ylös ennen tätä.
Miksei Irakissa ja Syyriassa asuvilla ole samat lupaukset?
Heiltä uhataan katkaista kaula, elleivät he kiellä uskoaan.
Onko meillä toinen Raamattu kuin heillä? Ellei meidän sanomamme -
sovi niille, jotka kärsivät Lähi-idässä, silloin sanoma on väärä.
Mutta meillä on sanoma, että voimme valmistautumalla selviytyä -
sen vaikean ajan läpi, jonka on niin selvästi ennustettu tulevaksi.
Tuulet tulevat puhaltamaan niin sinun kuin minunkin taloani vastaan.
Ainoa tapa selviytyä tästä on, -
että pidämme Jumalan sanasta kiinni ja tottelemalla Hänen käskyjänsä.
Katsotaan Ilmestyskirjan lukua 14.
Taas yksi paikka monien joukossa, joka kehottaa meitä säilyttämään -
ei ainoastaan uskoa Jeesukseen, vaan Jumalan sana sydämissämme.
Ilm. 14:12 "Tässä on pyhien kärsi- vällisyys, niiden jotka pitävät -
Jumalan käskyt ja Jeesuksen uskon."
He pitävät Jumalan käskyt ja uskon Jeesukseen.
Usko Jumalaan ja Vapahtajaan ei riitä, -
vaan meidän on oltava viisaita neitsyitä -
ja ymmärtäväinen rakentaja, joka pitää kiinni Jumalan sanasta.
Otamme vaarin Jumalan käskyistä ja uskosta Messiaaseen.
Saatan kuulostaa vanhanaikaiselta, -
mutta tänään ei tiedetä, mitä Raamatussa lukee.
Raamatun tuntemus puuttuu.
Raamattua ei enää lueta. Ennen kristittyjä kutsuttiin "lukijoiksi".
Nykyään mennään kuuntele- maan saarnaa ehkä kerran viikossa.
Mahdollisesti käydään rukouskokouksessa.
Mutta useimmat tänään ovat -
valmistautumattomia sille mitä on tulossa, koska eivät tutki Sanaa.
Meillä on raamatunlukuopas. Mene kotisivullemme Jerusalemsmurar. se.
Se innostaa jokapäiväiseen Raamatun lukuun, -
jotta voit rakentaa elämäsi kalliolle -
kuuliaisena Jumalan sanalle ja uskossa Jeesukseen -
voidaksesi käydä koetusten ja vaikeuksien läpi viimeisenä aikana.
Ole kärsivällinen, niin sinutkin pelastetaan koetuksista.
Siunausta sinulle. Kiitos mukanaolosta. Shalom Jerusalemista.
Suomennos: Kirsti Eastwood